Беседа:Куклите

message: Кочев, дай източници за Спиро Петров и връх Куклите. Намирам инфо за сражение в местността Куклите, както и че е убит на връх Китка. --Предният неподписан коментар е направен от Dido3 (беседа • приноси) .
replies: text: С ваше позволение, ще ми се да се намеся в беседата с проблема Куклите-Кукла-Спиро Петров. Спиро е убит при в. Кукла (1726 м) северозападно от с. Пирин, а не при Куклите, които са при Голена и Зъбът. Местността се казва Спиров гроб. Така казват жителите на с. Пирин. Източник, да цитирам кои точно са ми го казвали не бих могъл да посоча, тъй като не ми е било цел да ги записвам. Като коствено доказателство мога да цитирам имената на някои местности в района на битката. Това са върха Кукла и местностите намиращи се около нея - Кукленска поляна, Спиров гроб и Арнаутското. Какво общо имат местностите? В първия куплет на песента за Спиро се пее следното: Пушките пукат, мамо, бомбите трескат, на Пиринското, на Арнаутското. Там се бие славния четник, славния четник, Спиро войвода.

text: Споменаването на местността Арнаутското, която е малко на югоизток от в. Кукла, Кукленска поляна и Спиров гроб доказва един вид мястото на битката. Това е положението. В соц. източници трудно ще намерите сведение точно къде е сражението. Поздрави. --Djano 15:02, 13 март 2010 (UTC)
replies: text: :Джано, здравей! Наистина си прав. Наскоро мимоходом ми попадна една статия от преди 10-15 години, която доказва версията за връх Кукла до с. Пирин. За съжаление на момента не си взех бележки и изгубих следата, но ще я открия. Ще ми се обаче, тъй като проблема е дискусионен (имам предвид, че в историографията се бъркат Кукла с Куклите) да развием въпроса в статията за Спиро Петров или пък най-добре да направим нова статия Бой при връх Кукла. Нека засега не трием информацията за битката, докато решим какво ще правим. С поздрав:--Кочев 16:57, 13 март 2010 (UTC)
replies: text: :: E, ако този източник се намери още по-добре. Според мен информацията в този си вид може да се премести в статията за Спиро Петров. Ако има повече сведения тогава би могла да се развие нова за самото сражение, но и двата варианта стават. Поздрави. --Djano 19:34, 13 март 2010 (UTC)
replies: text: ::: Днес си рових в библиотеката и ми попадна източник, който потвърждава писаното по-горе от мен. Мисля че инфото за Спиро вече може да се махне от статията за връх Куклите, тъй като не му е там мястото и да отиде в тази за Спиро или да се направи нова статия Бой при връх Кукла. Книгата е на доц. Костадин Динев, а ето и един цитат от нея: "През това време, докато били на четниците в Ливадите, Сандански изпраща Спиро Петров за пренос на оръжие в Банско. Събираха хора от селата с добитък да пренасят, а Спиро с една група четници ги придружавали и охранявали. Връщайки се от Банско налетели на аскера. Това става в четвъртък. И под Кукла - върха, в местността Арнаутското се срещат с турски аскер. Там става голямо сражение. Много аскер е ликвидиран, но там пада храбро и Спиро Петров"

text: :::Разказът е записан през 1977 г. от автора. Разказвач е свещеник Апостол Попстаматов, тогава 83 годишен. Източник: Костадин Динев, Юнаци още комити, 1993 г., стр. 163-164, изд. "Орбел". От това по-хубаво сведение здраве му кажи! :) Поздрави. --Djano 15:08, 16 март 2010 (UTC)
replies: text: ::::Ако може погледни пак източника. Да не би да става дума за проф. Костадин Динчев?--Кочев 07:54, 17 март 2010 (UTC)
replies: text: :::::Остави! Открих заглавието из нета. Авторът е проф.Динчев.--Кочев 08:00, 17 март 2010 (UTC)
replies: text: :::::: Е, все пак книгата е от 1993 г. Нормално е човека след толкоа време да е станал професор. В книгата пишеше доцент. :) --Djano 09:32, 18 март 2010 (UTC)
replies: text: :::::::Имам предвид, че го беше писал Костадин Динев. Между другото погледни дали книгата е издадена в София или другаде, защото не е отбелязано. Благодаря!--Кочев 09:39, 18 март 2010 (UTC)
replies: text: :::::::: Гледах, но никъде не е посочено в кой град е издадена. Затова писах издателството. На едно място в нета ми излезе, заглавие на друга книга на това издателство, където пише някакъв адрес в София, но дали е така...!?--Djano 09:52, 18 март 2010 (UTC)
replies: text: :::::::::Добре и това е достатъчно.--Кочев 10:04, 18 март 2010 (UTC)
thread_title:  Спиро Петров и Куклите 

message: "Пиринъ планина - Географско четиво", г. III, № 8 и 9, 1927 ?, автор Лазаръ Томовъ, стр. 42 --Dido3 11:14, 18 септември 2007 (UTC)
thread_title:  Още един източник Спиро Петров /Куклите 

message: :Кочев, отдавна се оглеждам за Спиро Петров, Куклите и къде точно е загинал. Ето един интересен източник: http://www.geocities.com/vmro_makedon/Knigi/spomjs07.html. Цитат оттам - "Спиро Петров, ... кога дошол над селото Пирин, во месноста Куклите, селаните што биле избегани од с. Пирин почнале да го молат: „Бате Спиро, немој да не оставиш! ...". Над село Пирин (около 5 км на северозапад) има обрасъл със смесена гора връх - Кукла и местност Кукленска поляна - част от рида Демирхан (Демиран). Дали не става дума точно за тоя район, а не за местността (връх) Куклите, край Голена ???
replies: text: :Виж и аз съм имал съмнения къде точно се е състояло сражението при "Куклите", но не съм се задълбочавал в проблема. Напълно е възможно да е било там, където ти посочваш, защото другите сражения и въстаннически действия от това време са се състояли точно около самото село Пирин. Топонима "Кукла" и подобни е разпространен в българските земи и доколкото си спомням означава "канара" или нещо подобно. Така че е напълно възможно. За събитията от 1903, разиграли се около село Пирин има доста мемоарна и документална литература. При първа възможност ще проуча въпроса и ще се обадя ако нещо открия. С поздрав--Кочев 06:48, 1 август 2008 (UTC)
replies: text: ::Кукли в общия случай наричат вретеновидни канари. Куклите в Беговица има такъв изглед, доста е характерен. Същите ги има така наречения от туристи връх Каменишка кукла (иначе част от масива на връх Каменица).
replies: text: ::Иначе в. Кукла и Кукленска поляна над село Пирин са "официални" топоними - има ги в топокартите, както и в справочниците. Предположението ми в случая е заради местоположението на Куклите и в. Кукла - просто последното се намира непосредствено до село Пирин, докато Куклите са в друга посока и значително по-далече.
replies: text: :::Прегледах том І на "Енциклопедия Пирински край". От кратичката статия озаглавена "Бой в месността Куклите 1903" не става ясно къде точно се е състояла битката. Цитирана е обаче литература по въпроса, между която ми направи впечаление една статия от "Илюстрация Илинден" от 1933 г. мисля. За съжаление посочените източници са ми недостъпни. Иначе и аз видях, че в туристическата карта на Пирин, е отбелязан връх Кукла близо до с. Пирин. Наистина логиката на нещата ми подсказва, че твоята версия е вярна. Ще продължа да търся извори по въпроса. Поздрави!--Кочев 11:21, 4 август 2008 (UTC)
replies: text: ::::Имам ново инфо по въпроса - говорих с един човек от село Пирин, разказа ми интересни неща. Въпросът е може ли да се вкара инфо от такъв източник ???
replies: text: :::::Разбира се. Добре е да се посочи под линия името на информатора от къде е и коя година е роден (на колко години е). Ако нямаш тези данни просто посочи, че това е информация от местни жители, записана през едикояси година. Напр. : По устни свединия на Иван Петров от с. Пирин, роден 1932 г. , записани през март 2009 година от ....... . Ако искаш не пиши името си. Колкото по-пълен е обяснителния текст, толкова по-добре. С поздрав:--Кочев 09:03, 4 март 2009 (UTC)
thread_title:  Кукла или Куклите